b'\n_START_ARTICLE_\nKleni\xc4\x8d\n_START_SECTION_\nTelesne zna\xc4\x8dilnosti\n_START_PARAGRAPH_\nGlava in trup sta bo\xc4\x8dno stisnjena. Usta so podrasla, ustna re\xc5\xbea pa je ozka. Poleg tega se od klena lo\xc4\x8di tudi po zgradbi lusk in obarvanosti. Na hrbtu prevladuje kovinska ble\xc5\xa1\xc4\x8de\xc4\x8da, \xc4\x8drno modra barva. Boki in trebuh pa so rumenkasti ali ble\xc5\xa1\xc4\x8de\xc4\x8de beli. Parne plavuti so bledo ali ora\xc5\xbeno rde\xc4\x8de. Kleni\xc4\x8d meri v dol\xc5\xbeino najve\xc4\x8d do 40\xc2\xa0cm.\n_START_SECTION_\n\xc5\xbdivljenjski prostor\n_START_PARAGRAPH_\nKleni\xc4\x8d je raz\xc5\xa1irjen v Evropi in Aziji. Njegov \xc5\xbeivljenjski prostor so predvsem hitro teko\xc4\x8de vode, \xc4\x8deprav se ga da najti tudi v po\xc4\x8dasnih rekah in jezerih.\n_START_SECTION_\nNa\xc4\x8din \xc5\xbeivljenja\n_START_PARAGRAPH_\nPrehranjuje se skozi celo leto. Pozimi, s padcem temperatur se njegovo prehranjevanje mo\xc4\x8dno upo\xc4\x8dasni. Kleni\xc4\x8d je vsejed. Prehranjuje se z \xc5\xbeu\xc5\xbeelkami ter tudi algami. \xc5\xbdivi v jatah, ki so lahko velike in goste. Zato lahko postane tudi \xc5\xa1kodljiv in od\xc5\xbeira hrano drugim ribam. Ponekod velja za \xc5\xa1kodljivca. Lahko se kri\xc5\xbea s klenom.\n_START_SECTION_\nRazmno\xc5\xbeevanje\n_START_PARAGRAPH_\nKleni\xc4\x8di se drstijo spomladi. Samica odlaga bledo rumena jaj\xc4\x8deca pod korenine, vodne rastline ter ob vodni gru\xc5\xa1\xc4\x8d, predvsem v plitvinah. Po enem mesecu se izle\xc5\xbeejo mladi kleni\xc4\x8di. Samica lahko odlo\xc5\xbei od 6.500 do 9.500 jaj\xc4\x8dec.'